જોકે અમેરિકામાં પ્રમુખ ડોનાલ્ડ ટ્રમ્પના શાસનની શરૂઆત પછી ‘બાય અમેરિકન હાયર અમેરિકન’ સૂત્રના અમલ શરૂ કરવાનાં ચક્રો ગતિમાન થયાં છે, જે અંતર્ગત એચ-4 વર્ક વિઝા ધરાવતા લોકોનો કામ કરવાનો અધિકાર છીનવી લેવા માટે નવી પોલિસી તૈયાર થઈ રહી છે, જે જૂનમાં હોમલેન્ડ સિક્યુરિટી ડિપાર્ટમેન્ટ સમક્ષ રજૂ કરવામાં આવશે. આનો સમગ્ર અમેરિકામાં પ્રચંડ વિરોધ થઈ રહ્યો છે. તાજેતરમાં ભારતીય-અમેરિકન મહિલા કોંગ્રેસવુમન પ્રમીલા જયપાલની આગેવાનીમાં 93 ડેમોક્રેટિક અને રિપબ્લિક કોંગ્રેસમેન સહિત 130 સાંસદોએ વર્ક વિઝા પોલિસી ચાલુ રાખવાના સમર્થનમાં હસ્તાક્ષર કરેલા છે અને હોમલેન્ડ સિકયુરીટી સમક્ષ વિરોધ નોંધાવ્યો છે. હજુ સુધી ટ્રમ્પ વહીવટીતંત્ર દ્વારા આ બાબતમાં કોઇ ફેરફાર કરવામાં આવ્યો નથી, આ અધિકાર પાછો ખેંચવાનો મુસદ્દો આખરી તૈયારીમાં છે તેમ ટ્રમ્પ વહીવટી તંત્રે કોર્ટમાં જણાવ્યું હતું.